**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республика мутасын меставывса тӧдчанлуна**

**мупытшса участокъясӧн вӧдитчан юкӧнын ӧткымын юалӧм йылысь» Коми Республикаса Оланпаслӧн 3 статьяӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2024 вося лӧддза-номъя тӧлысь 14 лунӧ

**1 статья.** Пыртны «Коми Республика мутасын меставывса тӧдчанлуна мупытшса участокъясӧн вӧдитчан юкӧнын ӧткымын юалӧм йылысь» Коми Республикаса Оланпаслӧн 3 статьяӧ (Коми Республикаса канму власьт органъяслӧн индӧд-тшӧктӧмъяс, 2012, 6 №, 144 ст.; 34 №, 783 ст.; 2013, 37 №, 702 ст.; 2015, 4 №, 29 ст.; 26 №, 362 ст.; 2017, 27 №, 484 ст.; 2019, 7 №, 86 ст.; 2020, 10 №, 141 ст.; 2021, 20 №, 371 ст.; 2023, 11 №, 213 ст.) татшӧм вежсьӧмъяс:

1) медводдза юкӧнын:

а) дас нёльӧд абзацын «мӧд юкӧн» кывъяс вежны «коймӧд юкӧн» кывъясӧн;

б)  содтыны татшӧм сюрӧса выль дас витӧд – дас сизимӧд абзацъяс:

«торъя картаяс (схемаяс) вынсьӧдӧм вылӧ уполномочитӧм федеральнӧй олӧмӧ пӧртысь власьт органӧ «Му пытшкӧс йылысь» Россия Федерацияса Оланпаслӧн 25 статьяса мӧд юкӧнӧн урчитӧм юӧр сетӧм;

му участокъяс вылын, кутшӧмъяс меститчӧны паськыда тӧдса мупытшса озырлун куйланінъяслӧн мудоръясын, кутшӧмъяслысь видзасъяссӧ босьтӧма тӧд вылӧ мупытшса озырлун видзасъяслӧн канму балансӧн, да (либӧ) меставывса тӧдчанлуна мупытшса участокъяслӧн мудоръясын, кутшӧмъясӧс сетӧма вӧдитчӧм вылӧ гӧраса кежӧдӧн, капитальнӧя стрӧитан объектъяс стрӧитӧмсӧ сӧгласуйтӧм серти комиссия котыртӧм «Му пытшкӧс йылысь» Россия Федерацияса Оланпаслӧн 25 статьяса сизимӧд юкӧнын индӧм случайяс кындзи;

Коми Республика мутасын му пытшкӧс серти канму фондӧн веськӧдлан федеральнӧй органӧн, сылӧн мутас органъясӧн да сылӧн ведомствоувса канму учреждениеясӧн му пытшкӧслӧн серпас серти канмусянь мониторинг нуӧдӧмын участвуйтӧм;»;

2) мӧд юкӧнын «ӧкмысӧд да дас нёльӧд» кывъяс вежны «медводдза юкӧнса ӧкмысӧд да дас нёльӧд»» кывъясӧн.

**2 статья.** Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти, тайӧ Оланпаслӧн 1 статьяса 1 пунктлӧн «б» пунктувса мӧд да коймӧд абзацъяс кындзи, кутшӧмъяс вынсялӧны 2024 вося кӧч тӧлысь 1 лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2024 вося лӧддза-номъя тӧлысь 26 лун

46-РЗ №